CELEX: 62020CN0387
Language: da
Date: 2020-08-12 00:00:00
Title: Sag C-387/20: Anmodning om præjudiciel afgørelse indgivet af Justyna Gawlica (notar i Krapkowice) — Krapkowice (Polen) den 12. august 2020 — OKR

15.2.2021   
            
            
               DA
            
            
               Den Europæiske Unions Tidende
            
            
               C 53/15
            
         
      Anmodning om præjudiciel afgørelse indgivet af Justyna Gawlica (notar i Krapkowice) — Krapkowice (Polen) den 12. august 2020 — OKR
      (Sag C-387/20)
      (2021/C 53/19)
      Processprog: polsk
      
         Den forelæggende ret
      
      Justyna Gawlica (notar i Krapkowice) — Krapkowice
      
         Parter i hovedsagen
      
      
         Sagsøger: OKR
      
         Præjudicielle spørgsmål
      
      
                  1)
               
               
                  Skal artikel 22 i forordning nr. 650/2012 fortolkes således (1), at en person, der ikke er unionsborger, også har ret til at pege på den nationale lov i sit hjemland, som den lov, der skal finde anvendelse på alle spørgsmål vedrørende arv?
               
            
                  2)
               
               
                  Skal artikel 75, jf. artikel 22, i ovennævnte forordning nr. 650/2012, fortolkes således, at i en situation, hvor en bilateral aftale, der gælder mellem en medlemsstat og et tredjeland, ikke fastsætter bestemmelse om lovvalg i en arvesag, men angiver den lov, der skal finde anvendelse på arveretlige spørgsmål, kan en statsborger i et sådant tredjeland, der er bosiddende i en medlemsstat, der er bundet af denne bilaterale aftale, træffe et lovvalg?
                  Og nærmere bestemt:
                  
                              —
                           
                           
                              Skal en bilateral aftale med et tredjeland udtrykkeligt udelukke muligheden for at vælge en bestemt lov, og ikke kun regulere lex successionis ved anvendelse af objektive faktorer for tilknytning, for, at dens bestemmelser skal anses for at finde anvendelse forud for artikel 22 i forordning nr. 650/2012?
                           
                        
                              —
                           
                           
                              Skal friheden til at vælge den lov, der skal finde anvendelse på arveretlige spørgsmål, og til at gøre kun en enkelt lov anvendelig ved at foretage et lovvalg — i det mindste i det omfang, som EU-lovgiver har foreskrevet i artikel 22 i forordning nr. 650/2012 — anses for at udgøre et af de principper, der ligger til grund for det retlige samarbejde på det civil- og handelsretlige område inden for EU, og som der ikke kan ses bort fra, selv i tilfælde af, at bilaterale aftaler med tredjelande, der går forud for forordning nr. 650/2012, finder anvendelse?
                           
                        
            
         (1)  EUT 2012, L 201, s. 107.